《临病咏怀九首 其七》
明代·黄省曾

缅彼林中贤，旷达自高伍。荷锸命追随，云死便埋我。

听言若狂矫，此道足旁午。世间红颜子，谁谢岱遵苦。

珠玉锢重泉，均之化黄土。累累北邙丘，发掘不可数。

秦汉酷侈营，民劳竟何补。王孙贵裸葬，庶几返隆古。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。